სატენდერო დოკუმენტაცია (RFP)
მაღალი ხელმისაწვდომობის SAN/NAS მონაცემთა შენახვის სისტემის (Storage) შესყიდვა
დამკვეთი: შპს „გრინვეი საქართველო“ (Greenway Georgia)
სისტემის ძირითადი დანიშნულება: Milestone XProtect ვიდეო სამეთვალყურეო სისტემის ჩანაწერების შენახვა (Live Archive / Long-term Archive)
დოკუმენტის ტიპი: ტექნიკური სპეციფიკაცია და სატენდერო მოთხოვნები

1. შესავალი და პროექტის აღწერილობა
წინამდებარე ტექნიკური დავალება განსაზღვრავს მოთხოვნებს ბლოკური ტიპის მონაცემთა შენახვის სისტემის (SAN Storage) შესყიდვაზე კომპანია „გრინვეი საქართველოსთვის“. სისტემა უნდა იყოს ოპტიმიზებული სპეციფიკური ვიდეო დატვირთვისთვის.
მნიშვნელოვანი პირობა: სისტემა გამოყენებული იქნება ექსკლუზიურად ვიდეო ნაკადების უწყვეტი ჩაწერისთვის. მასზე არ იგეგმება ვირტუალური მანქანების (Virtual Machines / VMware / Hyper-V) ან მაღალი შემთხვევითი წაკითხვის (Random IOPS) მქონე მონაცემთა ბაზების გაშვება. შესაბამისად, აქცენტი კეთდება მაქსიმალურ გამტარუნარიანობაზე თანმიმდევრული ჩაწერისას (Sequential Write Heavy Workload), ფასისა და ტევადობის საუკეთესო თანაფარდობაზე და საიმედოობაზე.
შესასყიდი აპარატურა უნდა იყოს ახალი, ქარხნული წესით შეფუთული, გამოშვებული მიმდინარე ან წინა კალენდარულ წელს და უნდა გააჩნდეს მწარმოებლის ოფიციალური მხარდაჭერა.
2. სისტემის არქიტექტურა და მაღალი ხელმისაწვდომობა (HA)
სისტემამ უნდა უზრუნველყოს უწყვეტი მუშაობა ტექნიკის ნებისმიერი ერთეული კომპონენტის დაზიანების შემთხვევაში (No Single Point of Failure - SPOF).
	#
	პარამეტრი
	მინიმალური ტექნიკური მოთხოვნა

	2.1
	კონტროლერების არქიტექტურა
	Dual-Controller არქიტექტურა (Active-Active ან Active-Standby რეჟიმი). კონტროლერებს შორის ავტომატური გადართვის (Failover) დრო არ უნდა იწვევდეს Milestone-ის სერვერებიდან ვიდეო ნაკადების ჩაწერის წყვეტას.

	2.2
	კრიტიკული კომპონენტების დუბლირება
	აპარატურის დონეზე სრულად დუბლირებული უნდა იყოს ყველა კრიტიკული კომპონენტი: კვების ბლოკები, გაგრილების სისტემა (ვენტილატორები), კონტროლერები და ქსელური ინტერფეისები.

	2.3
	ცხელი ჩანაცვლება (Hot-swap)
	ყველა დუბლირებული კომპონენტი (დისკები, კვების ბლოკები, გაგრილება, კონტროლერები) მხარდაჭერილი უნდა იყოს ცხელი ჩანაცვლების (Hot-swappable) რეჟიმში, სისტემის მუშაობის პროცესში, გამორთვის გარეშე.

	2.4
	კვების რეზერვირება
	მინიმუმ 2x კვების ბლოკი (Redundant Power Supplies). მხარდაჭერილი უნდა იყოს N+1 ან 2N კონფიგურაცია, სადაც თითოეულ კვების ბლოკს დამოუკიდებლად შეუძლია სისტემის სრული ენერგოუზრუნველყოფა.


3. მოცულობა და დისკების ქვესისტემა
სტორიჯი ორიენტირებული უნდა იყოს დიდ ტევადობასა და უსაფრთხოებაზე მაღალი მოცულობის დისკების გამოყენებით (LFF არქიტექტურა). ვინაიდან Milestone-ის ვიდეო ფაილები არის წინასწარ კომპრესირებული, დედუპლიკაციისა და კომპრესიის ეფექტი არის თითქმის 0%.
	#
	პარამეტრი
	მინიმალური ტექნიკური მოთხოვნა

	3.1
	მოცულობა (Usable Capacity)
	მინიმუმ 400 TB (Usable) მოცულობა. ეს მოცულობა უნდა მიიღებოდეს RAID კონფიგურაციის, ფაილური სისტემის (overhead), რეზერვისა და Hot Spare დისკების გამოკლების შემდეგ.

	3.2
	მონაცემთა ოპტიმიზაცია
	მოცულობა დაანგარიშებული უნდა იყოს Raw Data-ზე. დაუშვებელია პროგრამული მონაცემთა შემცირების ტექნოლოგიების (Deduplication / Compression) გათვალისწინება მინიმუმ 400 TB გამოსაყენებელი მოცულობის მისაღებად.

	3.3
	ფაქტორი და გაფართოება
	სისტემას უნდა ჰქონდეს 3.5" (LFF - Large Form Factor) დისკების მხარდაჭერა. საჭიროების შემთხვევაში, მოცულობის მისაღწევად ნებადართულია ძირითად შასისთან ერთად შესაბამისი გაფართოების თაროების (Expansion Enclosures / JBODs) მოწოდება 12Gb SAS კავშირით.

	3.4
	მხარდაჭერილი RAID ტიპები
	აპარატურულად მხარდაჭერილი უნდა იყოს მინიმუმ  RAID 5, RAID 6, RAID 10, ან მწარმოებლის ეკვივალენტური განაწილებული RAID ტექნოლოგია (მაგ. ADAPT / Distributed RAID), რომელიც უზრუნველყოფს დისკების სწრაფ რებილდს და მაღალ ხელმისაწვდომობას.

	3.5
	სარეზერვო დისკები (Hot Spare)
	გათვალისწინებული უნდა იყოს მინიმუმ 2 (ორი) აქტიური Hot Spare დისკი, ან ეკვივალენტური განაწილებული სარეზერვო მოცულობა (Distributed Spare) დისკების ჯგუფში.

	3.6
	დისკების ტიპი და ინტერფეისი
	Enterprise კლასის SAS/NL-SAS 12Gbps დისკები (7.2K RPM), გათვლილი 24/7 მუშაობის რეჟიმზე და მაღალ წლიურ დატვირთვაზე (Workload Rating მინიმუმ 550 TB/წელიწადში).


4. ქსელური ინტერფეისები და პროტოკოლები
შესასყიდი სისტემა მარტივად უნდა ინტეგრირდეს დამკვეთის არსებულ ქსელურ ინფრასტრუქტურაში და უზრუნველყოს მაღალი გამტარუნარიანობა.
	#
	პარამეტრი
	მინიმალური ტექნიკური მოთხოვნა

	4.1
	პორტების რაოდენობა
	თითოეულ კონტროლერზე მინიმუმ 4x ფიზიკური ინტერფეისი. ჯამში სისტემას უნდა გააჩნდეს მინიმუმ 8x პორტი მაღალი ხელმისაწვდომობისა და დატვირთვის განაწილებისთვის.

	4.2
	ინტერფეისის ტიპი და სიჩქარე
	პორტების ტიპი უნდა იყოს მინიმუმ 10/25GbE SFP+/SFP28 ან 16/32Gb Fibre Channel (FC). პრეტენდენტმა კომპლექტაციაში უნდა გაითვალისწინოს შესაბამისი ოპტიკური ტრანსივერები (SFP modules) ან შესაბამისი სიგრძის DAC კაბელები.

	4.3
	ბლოკური პროტოკოლები (Block-level)
	სისტემას სრულად უნდა ჰქონდეს მინიმუმ iSCSI და/ან Fibre Channel (FC) პროტოკოლების მხარდაჭერა Milestone ჩამწერ სერვერებთან პირდაპირი ბლოკური კავშირისთვის.

	4.4
	ქსელური ფუნქციონალი
	მხარდაჭერილი უნდა იყოს Link Aggregation (LACP) და Multipath I/O (MPIO) ტექნოლოგიები, როგორც გამტარუნარიანობის გაზრდისთვის, ისე ქსელური კავშირის რეზერვირებისთვი. საჭიროების შემთხვევაში დამატებითი დამატებითი საჭირო ქსელური აპარატურა უნდა შედიოდეს წინადადებაში.


5. წარმადობა და Milestone-თან თავსებადობა
ვინაიდან სისტემაზე არ იგეგმება ვირტუალური გარემოს მუშაობა, ტექნიკური აქცენტი გაკეთებულია სტაბილურ და უწყვეტ ვიდეო ჩაწერაზე.
	#
	პარამეტრი
	მინიმალური ტექნიკური მოთხოვნა

	5.1
	Sequential Write ოპტიმიზაცია
	სისტემის კონტროლერები და ოპერაციული სისტემა სპეციფიკურად ოპტიმიზირებული უნდა იყოს დიდი მოცულობის თანმიმდევრული ჩაწერის (Sequential Write) ოპერაციებისთვის, რათა თავიდან იქნას აცილებული კადრების დაკარგვა (Frame Drops).

	5.2
	ქეშ-მეხსიერება (Write Cache)
	თითოეულ კონტროლერს უნდა გააჩნდეს საკმარისი მოცულობის მაღალსიჩქარიანი Cache მეხსიერება ჩაწერის ოპერაციების ბუფერიზაციისთვის. ჩაწერის ქეშირება (Write Cache) უნდა იყოს ჩართული წარმადობის მაქსიმიზაციისთვის.

	5.3
	ქეშის დაცვა (BBU/Supercap/Flash)
	სისტემა აღჭურვილი უნდა იყოს ბატარეით (BBU) ან სუპერკონდენსატორით (Supercap) და Flash მეხსიერებით. დენის მოულოდნელი გათიშვის შემთხვევაში, ქეშში არსებული მონაცემები უსაფრთხოდ უნდა ჩაიწეროს არამფრინავ (Non-volatile) მეხსიერებაში.

	5.4
	Milestone თავსებადობა
	შემოთავაზებული სისტემის მოდელი უნდა იყოს თავსებადი Milestone XProtect-თან (სასურველია Milestone-ის მიერ სერტიფიცირებული პლატფორმა ან მწარმოებლის მიერ ოფიციალურად დადასტურებული თავსებადობა ვიდეო სამეთვალყურეო სისტემებთან).


6. გარანტია, მხარდაჭერა და დამატებითი პირობები
მონაცემთა შენახვის სისტემა წარმოადგენს კრიტიკულ ინფრასტრუქტურას, შესაბამისად, მხარდაჭერისა და სერვისის პირობები განსაზღვრავს სისტემის სიცოცხლისუნარიანობას.
	#
	პარამეტრი
	მინიმალური ტექნიკური მოთხოვნა

	6.1
	გარანტია და მხარდაჭერა
	მწარმოებლის ოფიციალური ავტორიზებული მხარდაჭერა (Enterprise Support) მინიმუმ 3 წლის ვადით.

	6.2
	სერვისის დონე (SLA)
	მხარდაჭერა უნდა ითვალისწინებდეს 24x7 რეჟიმს, სატელეფონო და ონლაინ მხარდაჭერით, დაზიანებული ტექნიკის ადგილზე ჩანაცვლების რეაგირებით (Next Business Day ან სასურველია 4-Hour On-Site Response).

	6.3
	პროგრამული უზრუნველყოფის ლიცენზირება
	მართვის პროგრამული უზრუნველყოფის (Management Software) და ყველა საჭირო პროტოკოლის (iSCSI, FC) ლიცენზია შეზღუდვების გარეშე (ყოვლისმომცველი - All-Inclusive, მოდელის ბაზისური პაკეტი) უნდა შედიოდეს ფასში მოცულობის გაზრდის და თაროს დამატების შემთხვევაში არ უნდა იყოს საჭირო დამატებითი ლიცენზია.

	6.4
	განახლებები
	საგარანტიო პერიოდის განმავლობაში სისტემის Firmware და მიკროპროგრამული უზრუნველყოფის განახლებები ხელმისაწვდომი უნდა იყოს ყოველგვარი დამატებითი საფასურის გარეშე.


7. ადმინისტრაციული და საკვალიფიკაციო მოთხოვნები პრეტენდენტისთვის
იმისათვის, რომ უზრუნველყოფილ იქნას სისტემის ხარისხიანი ინსტალაცია და შემდგომი გამართული ექსპლუატაცია, პრეტენდენტმა კომპანიამ უნდა დააკმაყოფილოს შემდეგი მოთხოვნები:
1. მწარმოებლის ავტორიზაციის ფორმა (MAF):
· პრეტენდენტმა სატენდერო წინადადებასთან ერთად აუცილებლად უნდა წარმოადგინოს აპარატურის მწარმოებლის მიერ გაცემული ოფიციალური ავტორიზაციის წერილი (Manufacturer Authorization Form - MAF), რომელიც ადასტურებს, რომ პრეტენდენტი უფლებამოსილია მიაწოდოს აღნიშნული მოწყობილობა „გრინვეი საქართველოს“ და მწარმოებელი იღებს სრულ საგარანტიო ვალდებულებას.
2. ადგილობრივი ტექნიკური სერვისი და ინჟინრები:
· შემოთავაზებულ გადაწყვეტილებას აუცილებლად უნდა ემსახურებოდეს ადგილობრივი ტექნიკური სერვისი უშუალოდ საქართველოში.
· პრეტენდენტს საქართველოში უნდა ჰყავდეს მწარმოებლის მიერ სერტიფიცირებული მინიმუმ 1 (ორი) სისტემური ინჟინერი, რომლებსაც აქვთ შესაბამისი კომპეტენცია და სერტიფიკატები შემოთავაზებული შენახვის სისტემის (Storage) მიმართულებით. სერტიფიკატების ასლები უნდა იქნას წარმოდგენილი სატენდერო დოკუმენტაციასთან ერთად.
შენიშვნა პრეტენდენტებისთვის: სატენდერო წინადადების წარმოდგენისას, ტექნიკურ სპეციფიკაციაში თითოეული პუნქტის გასწვრივ დეტალურად მიუთითეთ თქვენი შემოთავაზებული მოდელის მონაცემები.
